Brug di Golden Gate

Brùg di Golden Gate ta un brùg di suspenshon ku ta span Golden Gate, e apertura di Bahia di San Fransisco den Oséano Pasífiko. Komo un parti di Ruta U.S 101 i Ruta di estado di California number 1, e ta konekta e siudat di San Fransisco riba e punta nort di e peninsula di San Fransisco na e County di Marin. E brùg di Golden Gate tabata e brug di suspenshon di mas largu na mundu ora el a keda kumplí na aña 1937, i el a bira e símbolo internashonal di e siudat di San Fransisco, California, i di Merka. Ounke su largura di span a wòrdu surpasá dor di ocho otro brùg despues di su kabamentu, e ta te ainda e brug di suspenshon di dos mas grandi den Merka, despues di e brug di Verrazano-Narrows Bridge na New York City. El a wòrdu deklara un milager di mundu moderno dor di e Sosiedat di Ingenieronan Sivil merikano. E guia di biahe di Frommers ta konsiderá e brùg "posibelmente e brug di mas nechi, anto sigur esun di mas fotografiá na mundu".